Shane Williams (paentiad)

Peintiad olew gan yr arlunydd David Griffiths yw Shane Williams. Mae'r llun yn mesur 100 wrth 123 cm. Magwyd Griffiths ym Mhwllheli, ar ôl i'r teulu symud yno o Lerpwl, ble y cafodd ei eni. Wedi iddo adael yr ysgol mynychodd goleg y Slade yn Llundain. Caiff ei ystyried yn un o arlunwyr gorau gwledydd Prydain. Peintiwyd y llun olew 30 x 40 modfedd hwn ar ganfas yn 2012. Ymhlith y paentiadau eraill gan Griffiths mae: Gwynfor Evans, Siân Phillips, Bryn Terfel a Syr Geraint Evans. Yn y llun gwelir Shane yn gwisgo gwisg Cymru, wedi iddo chwarae'r gêm ryngwladol olaf dros ei wlad - yn erbyn Awstralia. o graffu'n agos, gwelir hefyd y geiriau "Bye bye!", gan iddo bwytho'r geiriau ar ei esgidiau.